CELEX: 32021R1926
Language: hu
Date: 2021-11-05 00:00:00
Title: A Bizottság (EU) 2021/1926 végrehajtási rendelete (2021. november 5.) a gyümölcs- és zöldségfélékre vonatkozó forgalmazási előírásoknak való megfelelés tekintetében az Egyesült Királyság által végzett ellenőrzések jóváhagyásáról, továbbá az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló 543/2011/EU végrehajtási rendelet módosításáról

2021.11.8.   
               
               
                  HU
               
               
                  Az Európai Unió Hivatalos Lapja
               
               
                  L 393/9
               
            
         A BIZOTTSÁG (EU) 2021/1926 VÉGREHAJTÁSI RENDELETE
         (2021. november 5.)
         a gyümölcs- és zöldségfélékre vonatkozó forgalmazási előírásoknak való megfelelés tekintetében az Egyesült Királyság által végzett ellenőrzések jóváhagyásáról, továbbá az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló 543/2011/EU végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 91. cikke f) pontjára,
         mivel:
         
                     (1)
                  
                  
                     Az 543/2011/EU végrehajtási rendelet (2) 15. cikkének (1) bekezdése értelmében a Bizottság valamely harmadik ország kérésére jóváhagyhatja a forgalmazási előírásoknak való megfelelés tekintetében az adott harmadik ország által az Unióba történő behozatalt megelőzően elvégzett ellenőrzéseket.
                  
               
                     (2)
                  
                  
                     Az Egyesült Királyságnak az Unióból 2020. február 1-jével történő kilépése következtében, valamint tekintettel arra, hogy a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből való kilépéséről szóló megállapodásban (a továbbiakban: kilépésről rendelkező megállapodás) előírt átmeneti időszak 2020. december 31-én lejárt, az Egyesült Királyság kérte a Bizottságtól az általa a termékspecifikus forgalmazási előírásoknak való megfelelésre vonatkozóan az Unióba történő behozatalt megelőzően elvégzett ellenőrzések jóváhagyását. Ezzel összefüggésben az Egyesült Királyság vállalta, hogy az átmeneti időszak végét követően eleget tesz a gyümölcs- és zöldségfélék forgalmazására vonatkozó követelményeknek, valamint megnevezte az 543/2011/EU végrehajtási rendelet 15. cikke (2) bekezdésének második albekezdésében említett illetékes hatóságot és az ellenőrző szerveket.
                  
               
                     (3)
                  
                  
                     Ennek alapján az (EU) 2020/2102 bizottsági végrehajtási rendelet (3) jóváhagyta a gyümölcs- és zöldségfélékre vonatkozó forgalmazási előírásoknak való megfelelés tekintetében az Egyesült Királyság által végzett ellenőrzéseket, meghatározta azt az illetékes hatóságot, amelynek felelősségi körébe tartozik az említett ellenőrzések elvégzése, valamint a megfelelő ellenőrzések elvégzésével megbízott ellenőrző szerveket, és az 543/2011/EU végrehajtási rendelet IV. mellékletében felsorolta, lábjegyzettel ellátva, az Egyesült Királyságot.
                  
               
                     (4)
                  
                  
                     Noha a kilépésről rendelkező megállapodás 6. cikkének (3) bekezdésével és 7. cikkének (1) bekezdésével, valamint az ahhoz csatolt, Írországról/Észak-Írországról szóló jegyzőkönyv 2. mellékletével összefüggésben értelmezett 5. cikkének (4) bekezdésével és 13. cikkének (1) bekezdésével összhangban az 543/2011/EU végrehajtási rendelet alkalmazandó az Egyesült Királyságra és az Egyesült Királyságban Észak-Írország tekintetében, az említett jegyzőkönyv 7. cikke (3) bekezdésének első albekezdése úgy rendelkezik az egyik tagállam hatóságai vagy az egyik tagállamban létrehozott szervek által kibocsátott technikai szabályozásoknak, értékeléseknek, nyilvántartásba vételeknek, tanúsítványoknak, jóváhagyásoknak és engedélyezéseknek egy másik tagállamban történő elismerése tekintetében, hogy a jegyzőkönyvvel alkalmazandóvá tett uniós jogi rendelkezésekben szereplő, a tagállamokra történő hivatkozások nem érthetők úgy, hogy azok az Egyesült Királyság hatóságai vagy az Egyesült Királyságban létrehozott szervek által kibocsátott technikai szabályozások, értékelések, nyilvántartásba vételek, tanúsítványok, jóváhagyások és engedélyezések vonatkozásában magukban foglalják Észak-Írország tekintetében az Egyesült Királyságot is. Ennek megfelelően az észak-írországi ellenőrző szerv által a forgalmazási előírásoknak való megfelelés tekintetében végzett ellenőrzéseket az említett jegyzőkönyv 7. cikke (3) bekezdése negyedik albekezdésének sérelme nélkül úgy kell tekinteni, mint egy harmadik ország által végzett ellenőrzéseket.
                  
               
                     (5)
                  
                  
                     Ezért a Bizottságnak meg kell határoznia az Egyesült Királyság 2020. április 9-i bejelentésének megfelelően a megfelelő ellenőrzések elvégzésével Észak-Írország tekintetében megbízott ellenőrző szervet, és egyértelműbbé kell tennie az (EU) 543/2011/EU végrehajtási rendelet IV. mellékletében szereplő, az Egyesült Királyságra vonatkozó bejegyzést.
                  
               
                     (6)
                  
                  
                     Az 543/2011/EU végrehajtási rendeletet ezért ennek megfelelően módosítani kell.
                  
               
                     (7)
                  
                  
                     Az egyértelműség és a jogbiztonság érdekében az (EU) 2020/2102 végrehajtási határozatot hatályon kívül kell helyezni.
                  
               
                     (8)
                  
                  
                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            A megfelelőségi ellenőrzések jóváhagyása
            A Bizottság jóváhagyja a gyümölcs- és zöldségfélékre vonatkozó forgalmazási előírásoknak való megfelelés tekintetében az Egyesült Királyság által az Unióba történő behozatalt megelőzően végzett ellenőrzéseket.
         
         
            2. cikk
            Illetékes hatóság és ellenőrző szervek
            
               (1)   Az 543/2011/EU végrehajtási rendelet 15. cikke (2) bekezdésének második albekezdése szerinti, az 1. cikkben említett ellenőrzések elvégzéséért felelős, egyesült királyságbeli illetékes hatóság a Secretary of State for the Department for Environment, Food & Rural Affairs.
            
            
               (2)   Az 543/2011/EU végrehajtási rendelet 15. cikke (2) bekezdésének második albekezdése szerinti, a megfelelő ellenőrzések elvégzésével megbízott, egyesült királyságbeli ellenőrző szervek Anglia és Wales tekintetében a Horticulture Marketing Inspectorate, Skócia tekintetében a skót Horticulture and Marketing Unit, Észak-Írország tekintetében pedig a Department of Agriculture, Environment and Rural Affairs.
            
         
         
            3. cikk
            Az 543/2011/EU végrehajtási rendelet módosítása
            Az 543/2011/EU végrehajtási rendelet IV. mellékletének helyébe e rendelet mellékletének szövege lép.
         
         
            4. cikk
            Hatályon kívül helyezés
            Az (EU) 2020/2102 végrehajtási rendelet hatályát veszti.
         
         
            5. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő hetedik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. november 5-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 347., 2013.12.20., 671. o.
         
         
            (2)  A Bizottság 543/2011/EU végrehajtási rendelete (2011. június 7.) az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról (HL L 157., 2011.6.15., 1. o.).
         
            (3)  A Bizottság (EU) 2020/2102 végrehajtási rendelete (2020. december 15.) a gyümölcs- és zöldségfélékre vonatkozó forgalmazási előírásoknak való megfelelés tekintetében az Egyesült Királyság által végzett ellenőrzések jóváhagyásáról, továbbá az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló 543/2011/EU végrehajtási rendelet módosításáról (HL L 425., 2020.12.16., 84. o.).
      
      
         
            MELLÉKLET
            
               
                  
                     „IV. MELLÉKLET
                     
                        A 15. cikk alapján jóváhagyott megfelelőségi ellenőrzéseket végző harmadik országok és az érintett termékek
                     
                     
                                 Ország
                              
                              
                                 Termékek
                              
                           
                                 Svájc
                              
                              
                                 Friss gyümölcs és zöldség
                              
                           
                                 Marokkó
                              
                              
                                 Friss gyümölcs és zöldség
                              
                           
                                 Dél-Afrika
                              
                              
                                 Friss gyümölcs és zöldség
                              
                           
                                 Izrael  (*1)
                                 
                              
                              
                                 Friss gyümölcs és zöldség
                              
                           
                                 India
                              
                              
                                 Friss gyümölcs és zöldség
                              
                           
                                 Új-Zéland
                              
                              
                                 Alma, körte és kivi
                              
                           
                                 Szenegál
                              
                              
                                 Friss gyümölcs és zöldség
                              
                           
                                 Kenya
                              
                              
                                 Friss gyümölcs és zöldség
                              
                           
                                 Törökország
                              
                              
                                 Friss gyümölcs és zöldség
                              
                           
                                 Egyesült Királyság:
                                 
                                             —
                                          
                                          
                                             Nagy-Britannia
                                          
                                       
                                             —
                                          
                                          
                                             Észak-Írország  (*2)
                                             
                                          
                                       
                              
                                 Friss gyümölcs és zöldség
                              
                           
               ”
            
               (*1)  A Bizottság 15. cikk szerinti jóváhagyása az Izrael államon belülről származó gyümölcsre és zöldségre vonatkozik, kivéve az 1967 júniusa óta az izraeli közigazgatás hatálya alá tartozó területekről, nevezetesen a Golán-fennsíkról, a Gázai övezetből, a Kelet-Jeruzsálemből és Ciszjordánia többi részéről származókat.
            
               (*2)  A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás 6. cikkének (3) bekezdésével és 7. cikkének (1) bekezdésével, valamint az Írországról/Észak-Írországról szóló jegyzőkönyv 2. mellékletével összefüggésben értelmezett 5. cikkének (4) bekezdésével és 13. cikkének (1) bekezdésével összhangban e rendelet alkalmazásában a tagállamokra való hivatkozások Észak-Írország tekintetében magukban foglalják az Egyesült Királyságot is. Azonban a jegyzőkönyv 7. cikkének (3) bekezdésével összhangban a valamely tagállam hatóságai vagy valamely tagállamban létrehozott szervek által kibocsátott vagy lefolytatott technikai szabályozásoknak, értékeléseknek, nyilvántartásba vételeknek, tanúsítványoknak, jóváhagyásoknak és engedélyezéseknek egy másik tagállamban történő elismerése tekintetében a jegyzőkönyv által alkalmazandóvá tett uniós jogi rendelkezésekben szereplő, tagállamokra történő hivatkozások nem érthetők úgy, hogy azok az Egyesült Királyság hatóságai vagy az Egyesült Királyságban létrehozott szervek által kibocsátott vagy lefolytatott technikai szabályozások, értékelések, nyilvántartásba vételek, tanúsítványok, jóváhagyások és engedélyezések vonatkozásában magukban foglalják Észak-Írország tekintetében az Egyesült Királyságot is.